מסכת ברכות – דף-מקורות 7

(1) גמרא עד דף לו. "כיון דאית ליה הנאה מיניה בעי ברוכי", רש"י, תוס'

בענין אוזוקי מזיק:

למה אינו מברך על היזק – רש"י, ריטב"א ד"ה היכי דמי אי דקא שתי ליה, רא"ה ד"ה אמר רב יהודה אמר שמואל, רעק"א ד"ה אילימא

בה"ג ברכות פרק ו' "זיתי בורא פרי העץ... פרט למזיק דלאו דרכיה למישתייה הכין", רמב"ם ברכות ח:ב, כ"מ שם ד"ה ומ"ש שאם שתה השמן לבדו שמברך שהכל, [מאירי כאן]

מה הסברא לברך שהכל על היזק? רשימות שיעורים כאן, אבי עזרי ברכות ג:ב

מקרים אחרים של מזיק:

כוסס את החיטים - רמב"ם תרומות י:ז, ראב"ד שם, עמק ברכה ברכת הנהנין סימן ג

קמח שעורים –גמרא לו. "סד"א מלח וזמית ... בעי ברוכי", פרי מגדים או"ח סי' רד א"א ס"ק ח, [ב"ח רב:ד, אבן העוזר על השו"ע רח:ד]

כוסס את השעורים - גמרא יומא פ: - פא. "אמר רבי ירמיה אמר רבי יוחנן ... כי יאכל פרט למזיק", בית יוסף סי' רח (סעיף ד) "כתב הכל בו ... אף על פי שהוא מאכל בהמה למה לא יברך עליו", רמב"ם ברכות ג:ב, לח"מ שם, אבן העוזר על השו"ע רח:ד, [מגן גיברים שם שלטי גיבורים ס"ק ג]

(2) בענין מעמד של ברכת שהכל ביחס לשאר ברכות הנהנין:

שו"ע רו:א, אור זרוע סי' קסד "וכל אותם שהוא יודע שהוא פרי מברך עליו בורא פרי העץ ושיודע שאינו פרי מברך ב"פ האדמה ושאינו יודע אם הוא פרי ואם לאו מברך שהכל וכן פי' ר"ח"

שו"ע ריב:א "הא דמברכין על העיקר ופוטר את הטפילה ...", מג"א שם ס"ק ד, [משנ"ב שם ס"ק י, שעה"צ כד]

[וע"ע תוס' מא. ד"ה אבל, גליון הש"ס יב. ד"ה שאמר בפה"ע תחת בפה"ג]

(3) בענין עיקר וטפל:

תוס' הרא"ש ד"ה כיון דאית ליה הנאה מיניה בעי ברוכי , רשב"א ד"ה הכא במאי עסקינן

טור סי' רב "שמן זית מברכין עליו בפה"ע ... כשאינו לרפואה מכשהוא לרפואה"

משנ"ב רב:לג

[בענין שמן ופת, עי' מג"א רב:ח, נחלת צבי רב:ד, אליה רבה רב:ח, משנ"ב רב:כט; ואכמ"ל]

(4) בענין חושש בגרונו בשבת:

רש"י, תוס', הגהות הב"ח, רש"י על הרי"ף, רבינו יונה, [תוספות רבינו יהודה ד"ה לא יערערנו]

רמב"ם שבת כא:כד, [שו"ע או"ח שכח:לב, משנ"ב שם ס"ק קג – קה]

(5) בענין לרפואה קא מכוין:

האם מברכים על תרופה? שו"ע רד:ח (מחבר), משנ"ב מג ושעה"צ לז, שמירת שבת כהלכתה מ:צז ובהערות שם

[ספר ותן ברכה (באנגלית) פרק 13A סעיף 4 ובהערות שם, ספר הליכות שלמה מועדים (תשרי-אדר) פרק ה הערה 42, פסקי תשובות סי' רד ס"ק יח]

האם מברכים ברכה הראויה לו כל דבר הנאכל לרפואה? גמרא לח. "שתיתא ... לרפואה קא עבדי לה", רבינו יונה ורשב"א שם ד"ה שתיתא, , רמ"א סימן רד סעיף יא, משנ"ב נה

בית יוסף אורח חיים סימן רח

כתב הכל בו (סי' כד יט.) בשם ר"י שהכוסס שעורים חיין וכן על שבלים של שעורים שחרכן באור כדרך שעושים קליות מברך שהכל לפי שהוא מאכל קשה ואין דרך לאכלו עד כאן לשונו ואין כן דעת רבינו אלא כל חמשת המינים שוין לענין זה וה"ר דוד אבודרהם (עמ' שלב) כתב שהכוסס אורז או דוחן מברך בורא פרי האדמה והכוסס את השעורים אינו מברך עליהם כלום מפני שהוא מאכל בהמה עד כאן לשונו ואין זה טעם כלל דכיון שנהנה אף על פי שהוא מאכל בהמה למה לא יברך עליו:

פרי מגדים אורח חיים אשל אברהם סימן רד ס"ק ח

קימחא דשערי. עיין מ"א... ושערי קא משמע לן דמברך נמי שהכל דלא תימא קשה לתולעים כו' קא משמע לן דאית הנאה מברך שהכל, אבל שמן זית לית ליה הנאה ואזוקי מזיק...

אבן העוזר אורח חיים סימן רח סעיף ד

[שו"ע סעיף ד]. פסק רמ"א באכל שעורים שלמים חי ואפילו קלויין באש מברך שהכל, אבל הר"ד אבודרהם [עמוד שלב] הביאו ב"י [קפד, א ד"ה כתב הכלבו] פסק בכוסס שעורים אין מברך עליהם כלום, עכ"ל. והקשה ב"י כיון דנהנה למה לא יברך, ונמשך רמ"א אחריו, וכן הב"ח [שם ד"ה ומ"ש אבל] דחאו בשתי ידים. ואני ראיתי שדברי הר"ד אבודרהם ברורים ודבריו מוכרחים בש"ס, שהרי איתא [יומא] פרק יום הכפורים דף פ"א [ע"א], זר שכוסס שעורים [של] תרומה פטור מחומש דכתיב [ויקרא כב, יד] כי יאכל, פרט למזיק, וכיון דהוא אזוקי מזיק פשיטא דאין לברך עליו, שהרי שמן יליף הש"ס ריש פרק כיצד מברכין [ברכות] דף ל"ה ע"ב, דאין מברכין על השמן כלום משום דאזוקי מזיק, דהא תנן דשותה שמן של תרומה פטור מחומש, על כן פסקו סימן ר"ב סעיף ד' דאין מברכין כלום על השמן. ועל כן כתב הר"ד אבודרהם בכוסס שעורים דהוא מאכל בהמה, ואינו מאכל אדם מפני שמזיקו, לכן אין מברכין כלום עליהם:

ועל פי זה יש לי לתרץ כוונת הרמב"ם [ברכות ח, ב] דפסק בשמן לברך שהכל, והפוסקים לא מצאו שום סמך לדבריו, ולדעתי קשיא ליה להרמב"ם מהא דכוסס שעורים דמזיקו, ואנן קי"ל [סימן רד סעיף א] בקמחא דשעורין מברך שהכל, והרי קמחא לא עדיפא מהגרעינין שלמים, כמבואר בש"ס ריש פרק כיצד מברכין [שם לו, א] גבי קמחא דחטים ע"ש, וא"כ קל וחומר לכוסס שעורים דמברך שהכל אף דאזוקי מזיק, על כן פסק הרמב"ם גם בשמן לברך שהכל. ותו דדייק שם הש"ס קמחא דשערי הוא דמברך שהכל הא קמחי דחטי בורא פרי האדמה, ולכאורה מנליה להש"ס דיש לחלק כלל בינייהו, אלא ודאי משום דקמחא דשעורים אזוקי מזיק לכן ברכתו שהכל. אבל להפוסקים דסבירא להו בשמן דאין מברך כלום, צריך לומר דקמחא דשעורים אינו מזיק כמו כוסס שעורים, או דמיירי בקמח של קליות כמו שכתבו הפוסקים [רא"ש שם פ"ו סימן ב] (ועכ"פ לשטת כל הפוסקים דכוותייהו קי"ל), ויפה פסק הר"ד אבודרהם דעל שעורים שלימים אין לברך עליהם כלום בחיין:

שולחן ערוך אורח חיים סימן ריב סעיף א

כל שהוא עיקר ועמו טפילה (פי' דבר בלתי נחשב), מברך על העיקר ופוטר את הטפילה בין מברכה שלפניה בין מברכה שלאחריה; לא מיבעיא אם העיקר מעורב עם הטפל, אלא אפי' כל אחד לבדו; ואפילו פת שהוא חשוב מכל, אם הוא טפל כגון שאוכל דג מליח ואוכל פת עמו כדי שלא יזיקנו בגרונו, מברך על הדג ופוטר הפת, כיון שהוא טפל. הגה: וי"א אם הטפל חביב עליו, מברך עליו ואח"כ מברך על העיקר (אגור בשם א"ז); הא דמברכין על העיקר ופוטר את הטפילה היינו שאוכלן ביחד או שאוכל העיקר תחלה, אבל אם אוכל הטפל תחלה כגון שרוצה לשתות ורוצה לאכול תחלה כדי שלא ישתה אליבא ריקנא; או שאוכל גרעיני גודגדניות למתק השתייה, מברך על האוכל תחלה אף על פי שהוא טפל לשתייה, ואינו מברך עליו רק שהכל הואיל והוא טפל לדבר אחר (ת"ה סימן ל"ה /ל"א/).

מגן אברהם סימן ריב ס"ק ד

רק שהכל הואיל כו'. נ"ל דהא"ז ס"ל דדוק' בזה שהוא טפל לשתיית שאר משקין והי' ראוי לברך על המשקה שהכל לפטור זה אך מפני שאוכל הטפל תחלה מברך עליו לכן מברך עליו כברכת העיקר אבל כשברכת העיקר הוא דבר אח' אין מברך עליו שהכל אבל בת"ה הבין דהא"ז מיירי דאפילו רוצה לשתות יין מברך על הגרעין שהכל הואיל והן טפלים הפסידו ברכתן העצמי' ומברך שהכל ואח"כ מברך על היין בפה"ג וצ"ע מנ"ל הא וגם הרב"י חולק עליו לכן נ"ל דאין לסמוך על הוראה זו עמ"ש סימן קע"ד ס"ז:

טור אורח חיים סימן רב

שמן זית מברכין עליו בפה"ע ומוקמינן לה בחושש בגרונו שזו היא רפואתו שנותן שמן (ס"א הרבה) לתוך אניגרון ובולעו דהשתא הוי ליה שמן עיקר אבל אי אכיל ליה ע"י פת הוה ליה פת עיקר ומברך על העיקר ופוטר הטפלה. ואי שתי ליה בעיניה אזוקי מזיק ליה ולא יברך עליו כלל. ופי' ה"ר יוסף לאו דוקא חושש בגרונו אלא אורחא דמילתא נקט וה"ה נמי אם אינו חושש בגרונו אם נותן שמן הרבה לתוך אניגרון מברך עליו שהרי נהנה ממנו אבל בה"ג כתב שאין לו לברך אלא אי כייבין ליה חינכיה דמיכוין לרפואה ומיתהני מיניה אבל ליכא רפואה אפילו נותן שמן הרבה הוי אניגרון עיקר ואין לו לברך על השמן וכן כ' הר"ם מרוטנבורק וכ"כ הרמב"ם ז"ל אם שתה אותו לבדו או שלא היה חושש בגרונו מברך עליו שהכל ואין נראה מה שכתב שאם שתה אותו לבדו שיברך עליו דקאמרי' בגמרא אי דשתייה בעיניה אזוקי מזיק ליה פי' ולא יברך עליו כלל ויותר נראה סברא ראשונה לברך אף כשאינו חושש דכיון שהוא נהנה למה לא יברך אדרבה יותר פשוט הוא שצריך לברך עליו כשאינו לרפואה מכשהוא לרפואה:

שולחן ערוך אורח חיים סימן רב סעיף ד

שמן זית, אם שתאו כמות שהוא אינו מברך עליו כלל, משום דאזוקי מזיק ליה; ואם אכלו עם פת, אינו מברך עליה דפת עיקר ומברך על העיקר ופוטר את הטפילה; ואם שתאו מעורב עם מי סלק"א (הנקרא אניגרון), שאז אינו מזיק אדרבא הוא מועיל לגרון אם הוא חושש בגרונו, הוה ליה שמן עיקר ומברך עליו: בפה"ע; ואם אינו מתכוין לרפואה אלא לאכילה, הוי ליה אניגרון עיקר ואינו מברך אלא על האניגרון (שהכל).

משנה ברורה סימן רב ס"ק לג

(לג) אניגרון עיקר - ומשמע מדברי הט"ז דמיירי שמי הסילקא הם הרוב לגבי שמן ולפיכך השמן נטפל לו אבל המ"א כתב דאפילו באניגרון מועט נמי אניגרון עיקר כל שאינו לרפואה אלא לאכול ומברך על האניגרון ופוטר השמן:

שמירת שבת כהלכתה פרק מ אות צז

צז. הנוטל ויטאמינים שהחיך נהנה מהם והם אינם מרים כגון שהם עשויים כסוכריה (רל), יברך עליהם תחילה. אבל על תרופה לא יברך אפילו (רלא) שהיא מתוקה (ועיין בהערה), ובודאי לא אם היא מרה (רלב), וכמו - כן לא יברך, אם הוא רק בולע את התרופה, כגון גלולה, גם אם אינה מרה (רלג).

שמירת שבת כהלכתה - הערות פרק מ

(רל) או"ח סי' רד סע' ח וע"ש בשעה"צ ס"ק לז.

(רלא) שם ובמ"ב ס"ק מג, ונ"ל דכל שהתרופה עצמה מרה אלא שמעורב בה דבר מתוק ע"מ להמתיקה, דלא יברך, שהרי הוא טפל לעיקר שהוא התרופה. אך שמעתי מהגרש"ז אויערבך זצ"ל, שיתכן דבכה"ג שאינו מברך כלל על העיקר, מברך שפיר על הטפל (וכן מסתבר, שהרי אסור ליהנות מעוה"ז בלי ברכה), כמו"ש סי' קעד במ"ב ס"ק לט, שיברך על מעט סוכר לפטור את הקפה, ע"ש, ומשמע דכוונתו על הסוכר הבא להמתיק את הקפה והוא הטפל לקפה - ואף על גב שאת הסוכר הוא טועם קודם הקפה בפני עצמו, לא זה הוא המחייב אותו בברכה, דמ"מ הרי אין כונתו בשביל הנאה מועטת זו (ואולי כוונת המ"ב שאוכל את הסוכר בשביל הסוכר, ולא בשביל להמתיק את הקפה, וראה סי' קעד סע' ב בבה"ל ד"ה יין בסופו - י. י. נ.). ודוגמא לתרופה מעורבת כזו, מזון המלכות שהעיקר הוא ודאי רק התרופה, והדבש הוא רק טפל, ומ"מ מסתבר דודאי מברכים אף על פי שהכל ביחד, עכ"ד. וראה נשמת אברהם ח"ד או"ח סי' רד (א), שחזר בו הגרש"ז אויערבך זצ"ל וכתב שאינו מברך על תרופה המעורבת עם סוכר, וע"ש. ומהיות טוב יאמר לפני לקיחת התרופה יר"מ ה' אלקי שיהא עסק זה לי לרפואה כי רופא חינם אתה (עיין סי' רל סע' ד), וזה נחשב כעין ברכה להוציאו מגדר גזלן וכ"כ בעל הציץ אליעזר זצ"ל בספר נשמת אברהם ח"א סי' רד סק"ד.

(רלב) סי' רד במ"ב ס"ק מג ובשעה"צ ס"ק לז.

(רלג) עיין מנחת חינוך מצוה תל, דאם לא אכל כדרך אכילה, פטור מברהמ"ז (וא"כ י"ל דכ"ש דפטור מברכה ראשונה דחיובה רק מדרבנן), וע"ע במו"ק סי' קצו, דתליא בשביעה. ועי' בפתחי הלכה הלכות ברכות פ"ד סעיף יא ובהערה שם.

פסקי תשובות אורח חיים סימן רד אות יח

יח. ברכה על גלולות מתוקות, סירופים, ויטמינים ומאכלים טבעוניים

סעי' ח', שו"ע: כל האוכלין והמשקין שאדם אוכל ושותה לרפואה אם טעמם טוב והחיך נהנה מהם מברך עליהם תחילה וסוף. ועיין במשנ"ב (סקמ"ג) ובמה שכתבנו לעיל (אות י"ג) בהסבר הדברים. ועפ"י כל הנתבאר יוצא להלכה כדלהלן:

הבולע גלולה בלא למצצו או ללועסו כלל, אין מברך עליה, ואפילו הגלולה מצופה בחומר ממתיק וכו', וגם אם גומע מים להקל על הבליעה אינו מברך כלל, אבל אם גומע מים ממותקים או שאר משקין מברך על המשקה, אפילו אין כוונתו בשתיית המשקה אלא על מנת להקל על בליעת הגלולה ותו לא.

אבל אם מוצץ הגלולה או לועס ויש בה טעם שהחיך נהנה מכך (ועכ"פ בתחילת המציצה) מברך עליה שהכל אף על פי שכל כוונתו בלקיחת הגלולה הוא לצורך רפואה או חיזוק (כויטאמינים למיניהם) ולא בשביל ליהנות מהטעם המתוק או לשבוע, וכגון גלולות למניעת צרבת וכיוצא בזה.

וכמו כן בסירופים למיניהם שלוקחים אותם לרפואה או לחיזוק (ויטאמינים), אם יש להם טעם שהחיך נהנה מהם מברכים עליהם, ואם שתה מהם כשיעור רביעית מברך בורא נפשות.

אמנם אם הגלולות מציצה או לעיסה והסירופים לרפואה או לחיזוק (ויטאמינים) טעמם מר, אף על פי שמערבים בהם מיני מתיקה להמתיק ולהכהות את טעמם המר, אך בכל זאת טעם המרירות ניכר ומורגש היטב וגורם שאין הנאת חיך (אף על פי שאין האדם סולד מאכילתם או שתייתם ואינו מעורר אצלו גועל, כי יש בו תרכובות מתיקה להמתיק הטעם המר), מכל מקום אינו מברך עליו תחילה וסוף, כיון שלקחו לצורך רפואה ולא בשביל לשבוע.

אבל אם לוקחן בשביל לשבוע, וכגון מאכלים ומשקין של טבעוניים שאוכל או שותה מהן כדי לשבוע או להפיג צמא מברך עליהם תחילה וסוף, אף על פי שטעמם מר, כל זמן שאינו בגדר שמעורר סלידה וגועל.